section_heading: Razvoj
paragraph_text: SSSR je dugo vremena tvrdio da je naziv novog zrakoplova Tu-22M što je zapadu dalo naslutiti da se radi o samo o novijoj inačici starijeg Tu-22. Međutim istina je bila da se radi o potpuno drugačijem zrakoplovu s puno boljim karakteristikama što se kasnije i otkrilo. Prva predprodukcijska inačica je nosila naziv Tu-22M0 te je proizvedeno samo 9 ovih inačica, nakon čega slijedi novih 9 zrakoplova oznake Tu-22M1 a proizvedeni su 1971. i 1972. Prva inačica namijenjena masovnoj proizvodnji je nosila naziv Tu-22M2 a s proizvodnjom započinje 1972. Nova inačica je imala duža krila, izmijenjenu vanjštinu a broj članova posade je određen na 4.